مظفر حسین برنی

سید مظفر حسین برنی المعروف ایس ایم ایچ برنی (پیدائش: 14 اگست، 1923ء - وفات: 7 فروری، 2014ء) بھارت کے معروف سول سرونٹ، اردو زبان کے نامور محقق، اقبال شناس اور دانشور تھے۔ ان کی مرتب کردہ کتاب کلیاتِ مکاتیبِ اقبال ان کا سب سے بڑا کارنامہ ہے۔ وہ بھارت کی ریاست اوڑیسہ کے چیف سیکریٹری، ناگالینڈ، تریپورہ، منی پور، ہریانہ اور ہماچل پردیش کے گورنر اور بھارت کی مرکزی یونیورسٹی جامعہ ملیہ اسلامیہ نئی دہلی کے چانسلر کے عہدوں پر خدمات انجام دیں۔مظفر حسین برنی قومی اقلیتی کمیشن کے چیئرمین بھی رہے۔

حالات زندگی 
مظفر حسین برنی 14 اگست 1923ء کو بلند شہر، اتر پردیش، برطانوی ہندوستان میں پیدا ہوئے۔ اترپردیش کے بریلی کالج سے تعلیم حاصل کی اور انڈین ایڈمنسڑیشن سروس میں شمولیت اختیار کی اور ترقی کی منازل طے کرتے ہوئے اوڑیسہ کے چیف سیکریٹری کے عہدے تک پہنچے۔ دورانِ ملازمت 1981ء سے 1984ء تک ناگالینڈ، تریپورہ اور منی پور کے گورنر اور 1987ء سے 1988ء تک ہریانہ اور ہماچل پردیش کے گورنر رہے۔ مظفر حسین برنی 1988ء سے 1992ء تک چوتھے اور پانچویں قومی اقلیتی کمیشن کے چیئرمین بھی رہے۔ مظفر برنی کو 1990ء سے 1995ء تک جامعہ ملیہ اسلامیہ دہلی کے چانسلر کے عہدے پر فائز رہنے کا اعزاز بھی حاصل ہے۔ انہیں علامہ اقبال کی شخصیت سے گہرا لگاؤ تھا۔ اقبالیات کے موضوع پر ان کی تین کتابیں شائع ہوچکی ہیں خصوصاً چار جلدوں میں کلیاتِ مکاتیبِ اقبال ان کا بہت کارنامہ مانا جاتا ہے جس میں انہوں نے پہلے سے مختلف مجموعوں میں مرتبہ مکاتیب اقبال کو زمانی ترتیب سے یکجا کرنے کے علاوہ متعدد ایسے خطوط بھی شامل کیے ہیں جو کسی اور مجموعے میں شامل نہیں تھے اور بعض نئے خطوط بھی دریافت کیے۔ ان کی دیگر کتابوں میں محب وطن اقبال (1984ء)، اقبال اور قومی یکجہتی (1986ء) شامل ہیں۔ ان کی وفات 7 فروری 2014ء میں ہوئی۔

حوالہ جات 

14 اگست کی پیدائشیں
1923ء کی پیدائشیں
2014ء کی وفیات
7 فروری کی وفیات
اردو محققین
بیسویں صدی کے بھارتی مرد مصنفین
بھارتی سرکاری ملازمین
بھارتی مسلم شخصیات
ماہرین اقبالیات
بھارتی محققین
1924ء کی پیدائشیں
منی پور کے گورنر
تری پورہ کے گورنر
ہماچل پردیش کے گورنر
ہریانہ کے گورنر
ناگالینڈ کے گورنر
بیسویں ویں صدی کے ہندوستانی مسلمان